鎢

鎢係一種化學元素，佢嘅化學符號係W，原子序數74，係一種非常硬、鋼灰色至白色嘅過渡金屬。含有鎢嘅礦物有黑鎢礦同白鎢礦等。鎢嘅物理特徵非常強，尤其係佢嘅熔點非常高，係所有非合金金屬中最高嘅。純鎢主要用喺電器同電子設備中，它嘅好多化合物同合金都被用喺好多其它應用中。

中文「鎢」同符號「W」嘅來源都係來自德文Wolfram。

最近發現鎢嘅最穩定嘅三種同位素都有輕微放射性。

同位素 
自然界裏面有五種鎢嘅同位素，佢哋嘅半衰期都非常長，因此可以睇佢哋做穩定同位素。所有呢啲同位素都可以通過α衰變蛻化為鉿。至今為止能夠測量到嘅半衰期係180W，半衰期係1.8×1018年，其它同位素冇睇到自然衰變，強迫退化嘅半衰期：182W, T1/2 > 8.3 年，184W, T1/2 > 29 年， 185W, T1/2 > 13 年， 186W, T1/2 > 27 年。至今為止佢哋嘅半衰期只係理論值。平均每年係一克180W中發生兩次α衰變。

鎢目前有27種人造放射性同位素，其中最穩定嘅係181W，半衰期係121.2日，185W嘅半衰期係75.1日，188W嘅半衰期係69.4日，178W嘅半衰期係21.6日。其它放射性同位素嘅半衰期都響24小時以下，其中大多數少過8分鐘。

歷史 
瑞典科學家卡爾·威廉·舍勒係1781年發現一種新嘅酸，叫做鎢酸，可以由白鎢礦製成。托爾貝恩·貝里曼同舍勒提出，呢隻酸經還原後可以成為一種新嘅金屬。1783年，胡安·何塞·德盧亞爾同細佬福斯托發現咗另一隻由黑鎢礦製成嘅酸，同白鎢礦製成嘅鎢酸一樣。其後，兩兄弟喺西班牙嘅貝爾加拉將鎢酸用木炭還原，成功隔離純鎢，因此兩兄弟被公認為鎢嘅發現者。